בני אהובה/הלכות אישות/יב/יח
הלכות אישות/יב/יח

יש מן הגאונים שהורו שאין פוסקין וכו'. ונראה לי כי ראית הגאונים ז"ל מהא דאמרינן במסכת כתובות דף פ"ט ע"א מגו דיכול לומר לא גרשתיך כי אמר גרשתיך ונתתי לך כתובתך נאמן והיה קשה לגאונים קושיית התוס' שם בד"ה יכול לומר וכו' דהקשו דהיכי יכול לומר לא גרשתיך א"כ יהיה חייב בשאר וכסות ולא ניחא להו בתירוץ התוס' דאי הוי אמר לא גרשתיך פטור נמי משאר וכסות דהוי טענו בחטין והודה לו בשעורין דהם ס"ל כדעת הרמ"ה דהא דטוען חטין והודה בשעורים דפטור אף משעורים הטעם הוא דיכול לומר משטה הייתי בך כשהודיתי בשעורים וזה לא שייך הכא ולכך ס"ל לגאונים ז"ל דבלא כתובה בידה אי אפשר לה לתבוע מזונות דיכול הבעל לומר מחלת לי כתובה וא"כ התם דאין כתובה בידה שפיר אית ליה מגו דיכול לומר לא גרשתיך ומחלת לי כתובתך והראיה דאין כתובתך בידך ושפיר אית ליה מגו.